Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu priekšlikumu Eiropas Parlamenta un Padomes regulai, ar ko groza Padomes Regulu (EEK) Nr. 2913/92 par Kopienas Muitas kodeksa izveidi /* COM/2004/0770 galīgā redakcija */





Briselē, 30.11.2004 COM(2004) 770 galīgā redakcija 2003/0167 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu priekšlikumu Eiropas Parlamenta un Padomes regulai, ar ko groza Padomes Regulu (EEK) Nr. 2913/92 par Kopienas Muitas kodeksa izveidi 2003/0167 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par kopējo nostāju, kuru pieņēmusi Padome, lai pieņemtu priekšlikumu Eiropas Parlamenta un Padomes regulai, ar ko groza Padomes Regulu (EEK) Nr. 2913/92 par Kopienas Muitas kodeksa izveidi 1. DOKUMENTA PRIEKŠVĒSTURE +++++ TABLE +++++ 2. KOMISIJAS PRIEKŠLIKUMA MĒRĶIS Šā priekšlikuma mērķis ir izveidot attiecīgu tiesisko regulējumu un nodrošināt no tā izrietošu iespēju nekavējoties ieviest pastiprinātu drošības kontroli precēm, kas šķērso ES robežas, un iekļaut šajā regulējumā arī noteikumus saistībā ar ASV konteineru drošības iniciatīvu ( Container Security Initiative jeb CSI ), vienlaikus ņemot vērā arī nākotnē plānotās datorizētās muitošanas programmas. 3. PIEZĪMES PAR KOPĒJO NOSTĀJU UN EP IZDARĪTAJIEM GROZĪJUMIEM 3.1 Vispārīgi aspekti Kopējā nostāja, par kuru 2004. gada 18. maijā tika panākta politiska vienošanās, saskan ar Komisijas grozītā priekšlikuma pamatnostādnēm. Izmaiņas tika veiktas lielākas skaidrības dēļ, kā arī lai ieviestu elastīgākus un atbilstošākus likumdošanas noteikumus, kas ļautu saglabāt pienācīgu līdzsvaru starp muitas kontroli un likumīgas tirdzniecības vienkāršošanu. 3.2 Pirmajā lasījumā Parlamenta iesniegto grozījumu priekšlikumu analīze Savā kopējā nostājā Padome piekrita ne visiem Eiropas Parlamenta iesniegtajiem grozījumu priekšlikumiem, bet astoņpadsmit no divdesmit sešiem Parlamenta pieņemtajiem grozījumiem šajā kopējā nostājā principā ir iestrādāti. Runa ir par 1., 3., 4., 7., 11. līdz 23. grozījumu, to ieskaitot, un par 26. grozījumu. Padome nepieņēma tos grozījumus, pret kuriem iebilda Komisija; - 2., 5., 6., 24. un 25. grozījums ierobežotu jauno pasākumu īstenošanu tikai attiecībā uz importu un mazinātu muitas punktu nozīmi, piemērojot riska kontroli drošības un drošuma jautājumos; pret šiem grozījumiem tika iebilsts, jo tie neatbilda grozīto likumdošanas noteikumu mērķiem; - 9. grozījums nesaskan ar uzlabotajiem likumdošanas noteikumiem, kas paredz procedūras vienkāršošanu uzticamiem komersantiem; un - 8. un 10. grozījums nav pieņemams, jo tajā nav ievērota citos Muitas kodeksa noteikumos izmantotā terminoloģija. 3.3 Jaunie Padomes ieviestie noteikumi Kopējā nostājā ietilpst citi Padomes sagatavoti grozījumi, kuru nolūks ir nostiprināt drošības un drošuma aspektus, tostarp prasību uzrādīt iepriekšēju deklarāciju pirms preces tiek izvestas no attiecīgās muitas teritorijas (182.a – 182.d pants), un kas saskan ar Kopienas pieņemto vispārējo nostāju attiecībā uz drošību un drošumu eksportam uz jebkuru valsti, ne tikai tie grozījumi, kuru rezultātā importam tiek piemēroti papildu drošības pasākumi, kā tas ir ASV gadījumā, un kas saskan arī ar jaunākajiem PTO dokumentiem par iesaistīto personu atbildību noslēgtā starptautiskā piegādes ķēdē. Kopējā nostāja ievieš arī labākus kopīgos noteikumus Kopienas mērogā, kā tas ir, piemēram, attiecībā uz iepriekšēju preču deklarēšanu pirms to faktiskas nonākšanas Kopienas muitas teritorijā (36.a – 36.c pants), un ietver skaidru formulējumu tam, kāda ir muitas punktu nozīme (4. pants) saskaņā ar Padomes Slēdzienu par muitas nozīmi integrētā ārējo robežu parvaldībā. Turklāt šī nostāja izveido atbilstīgu tiesisko regulējumu programmai, kas paredzēta apstiprinātiem komersantiem (5.a pants), kuru īstenojot uzticamie komersanti saņems tirdzniecības atvieglojumu priekšrocības un drošības sertifikācijas - iniciatīvas, ko aktīvi atbalsta gan dalībvalstis, gan uzņēmēji. 4 SLĒDZIENS Komisija pilnībā atbalsta kopējo nostāju, kas gan ietver vairākus Eiropas Parlamenta izdarītos grozījumus, gan tos uzlabo.